Marion Jola

Marion Rambu Jola Pedi (lahèr tangghâl 12 Junè 2000) èngghi panèka sorang penyanyè-tokang nolès laghu ḍâri bhângsa Inḍonèsia. Salèrana maso' ka ennem bessar nalèkana noro' Indonesian Idol sè kapèng sanga' sè èsiaraghi è taon 2017-2018. Saamponna lastarè kompetisi Marion agabung sareng perusaha'an rekkaman Universal Music Inḍonèsia tor molaè akarèr mènangka dhâddhi penyanyè kalabân anyanyèaghi laghu lu-ghâlluna sè ajuḍul (Jangan " kalabân nampilaghi Rayi Putra sè dhâddhi jhâlân salèrana ngaollè penghargaan mènangka "Artis sè Ghi' Anyar Ḍâteng Palèng Saè" ḍâri Anugrah Musik Inḍonèsia sarra "Best New Asian Artist Inḍonèsia" ḍâri Penghargaan Musik Asia Mnet.

Album lu-ghâlluna, Marion ngaollè sertifikasi bellu' kalè Platinum ḍâri Universal Music Inḍonèsia saamponna ampon sataon setengga Jhuwâlna albumna ampon ollè 500.000 keping tor 230 juta streaming ḍâlem sakabbhina platform digital musik.

 Kaoḍi'ânna dhibi'èn sareng pamolangna 
Marion Rambu Jola Pedi lahèr tangghâl 12 Junè 2000 è Kupang, Nusa Tenggara Tèmor. Marion sè segghut èolok Lala panèka tamaso' ana' wa'-towa'an ḍâri tello' satarètanan, ḍâri orèng seppona sè asmana Ari Umbu sareng Sherly N. Dauta Elim. Ramana alako dhâddhi pegawai negeri sipil tor alako è instansi pernata wilajâ Nusa Tenggara Tèmor tor ngaghungè  kos sè èghâbây kaangghuy usaha. Marion tamaso' ana' binè' tong-sèttongnga è kalowargana, salèrana ngaghungè ḍuwâ' alè lakè' sè asmana Samuel sareng Daniel. Marion sè katoronan Rote panèka jhughân katoronan camporan Tionghoa ḍâri èbhuna. Salèrana ngaghungè hubungan kalowarga sè jhâu kalabân tokang messa' sè katoronan Tionghoa-Indonesia, èngghi panèka Arbold Poernomo.

 Sombher